Kynsligur ágangur á arbeiðsplássinum (sexchikana) Kynsligar atgerðir á arbeiðsplássinum eru eitt serligt slag av happing, har ið ágangandi gerðirnar eru av kynsligum slag. Hetta slag av happing umfatar allar óynsktar gerðir av kynsligum slag ella aðrari kynsbundnari atferð, sum særir og ger seg inn á virðingina av konu-ella mannfólki á arbeiðsplássinum. Tað kann vera torført at seta eitt mark fyri, hvørjar gerðir kunnu verða góðtiknar, og hvørjar ikki eru í lagi. Arbeiðspláss hava ymiskar mentanir, og mentanin ger ofta av, hvat ið verður góðtikið, og hvat ið ikki verður. Tó er meginreglan tann, at ein kynslig atgerð er kynsligur ágangur, um atgerðin er óynskt av tí persóninum, ið hon verður framd móti. Dømir um kynsligan ágang á arbeiðsplássinum (sexchikanu) Dømi um ágangandi atgerðir av kynsligum slagi eru: Óynskt at verða nortin við t. d. mussaður, nomin á bróst ella gin, at verða klappaður á afturpartin og nomin við á lendar ella rygg Óynskt munnlig eggjan til kynsligt samband Fúlar skemtisøgur Kynsliga merktur telefonágangur Óviðkomandi fyrispurningar um kynslig evni o. l. Aðrar atgerðir sum t. d. at vísa pornografiskar myndir ella filmar. Hvat geri eg, um eg havi verið fyri kynsligum ágangi á arbeiðsplássinum? Skriva niður um tað, ið er farið fram. Tak tær tíð til at tosa við og lurta eftir tí, ið hevur verið úti fyri kynsligum ágangi Fráboðanir um kynsligan ágang á arbeiðsplássinum Fráboðanir um kynsligan ágang skulu verða tiknar í álvara. Tá ið kynsligu atgerðirnar umfata ein leiðara, kann verða neyðugt at fáa fólk útifrá til at hjálpa við at loysa trupulleikan. Viðmælt verður, at arbeiðspláss hava eina fasta mannagongd fyri, hvussu starvsfólk fráboða kynsligum ágangi á arbeiðsplássinum. Ávís fólk kunnu verða tilnevnd sum kontaktpersónar t. d. trygdarumboð/álitisfólk í sambandi við happing ella kynsligar ónáðir. Øllum starvsfólki skal gerast greitt við jøvnum millumbilum, hvørji hesi fólkini eru.